S hitrim ukrepanjem so policisti skupaj s prijaviteljem rešili življenje moškega, ki so ga opazili v vodi.

Občan je včeraj nekaj pred 12. uro policiste obvestil, da je v reki Ljubljanici pri Vevškem mostu oseba. Policisti so se nemudoma odzvali na klic in odšli na kraj dogodka.

Policisti so skupaj s prijaviteljem naredili človeško verigo, šli v reko in iz nje uspešno potegnili moškega. Moški na kraju ni več dihal, zato so takoj začeli postopek oživljanja in moški je pričel samostojno dihati.

Ob prihodu reševalcev so moškega predali v njihovo oskrbo. Po podatkih policije moški ni poškodovan, temveč le podhlajen. Policisti so s hitrim ukrepanjem glede na to, da je bila temperatura ozračja nizka in da je bila temperatura vode zgolj nad lediščem, preprečili smrt moškega.

To so pogumni policisti, ki so včeraj pri - 11 stopinjah iz ledene Ljubljanice potegnili moškega, ga oživljali in mu rešili življenje! pic.twitter.com/d10zc5jc8f — policija_si (@policija_si) January 12, 2017

dezurni@zurnal24.si